রাঙ্গামাটি মার্চ ১৪, (সিএইচটিনিউজ টোয়েন্টিফোর ডটকম):-: সোমবার মধ্যরাত থেকে দেশব্যাপী শুরু হচ্ছে ৫ম আদমশুমারি ও  গৃহগণনা। সারাদেশে একযোগে চলবে ১৯ মার্চ শনিবার পর্যন্ত।  রাঙ্গামাটিতে মধ্যরাত থেকে ভাসমান লোকদের গণনার মাধ্যমে আদমশুমারি শুরু হবে। মধ্যরাত থেকে হোটেল মোটেল গেষ্ট হাউস সহ সব ভাসমান লোকদের গণনা করা হবে। মঙ্গলবার সকাল থেকে বাড়ী বাড়ী ও অফিস আদালত গিয়ে গণনা করবেন গণনাকারীরা।  রাঙ্গামাটি আঞ্চলিক পরিসংখ্যান অফিসের কর্মকর্তা দেলোয়ার হোসেন সিএইচটিনিউজ টোয়েন্টিফোর ডটকমকে জানান, রাঙ্গামাটি জেলায় দুই হাজার চারশত গণনাকারী আদমশুমারি ও গৃহগণনার কাজ করবেন।  তিনি জানান, সোমবার রাত ১২টা থেকে ভোর ৬টা পর্যন্ত ভাসমান  লোকদের গণনা করা হবে। এ সময়ে যারা লঞ্চঘাট, ফুটপাথ কিংবা সিঁড়ির নীচে রাত্রিযাপন করে তাদেরকে গণনা করা হবে।  এবারের আদমশুমারিতে ুদ্র নৃ গোষ্ঠীর সব মানুষকে গণনা করা হবে। প্রত্যেক এলাকায় যাতে সুষ্ঠ ভাবে গণনার কাজ চলতে পারে সে জন্য শিতি যুবকদের নিয়োগ করা হয়েছে বলে জানান তিনি।  একটি নির্ভুল আদমশুমারির কাজ সম্পন্ন করতে গণনাকারীদের সহায়তা করার আহ্বান জানিয়েছে রাঙ্গামাটি আঞ্চলিক পরিসংখ্যান অফিস ।  পরিসংখ্যান অফিসের তথ্য মতে পাঁচ দিনব্যাপী গণনা সময়ের মধ্যে বাংলাদেশের ভূখন্ডের অভ্যন্তরে অবস্থিত সকল মানুষ  ও গৃহ গণনা করা হবে । আদমশুমারিতে সকল মানুষ ও গৃহ গণনাসহ সংশ্লিষ্ট তথ্যাদির পাশাপাশি জাতীয় সংসদসহ নির্বাচনী এলাকার সীমানা নির্ধারণ সংক্রান্ত তথ্য বেরিয়ে আসবে।  একজন জেলাশুমারি সমন্বয়কারী ওই এলাকার কাজ তদারকি করবেন। এবার আদমশুমারিতে কেউ গণনার বাইরে থাকবে না । সর্বশেষ ২০০১ সালে ৪র্থ আদমশুমারি ও গৃহগণনা অনুষ্ঠিত হয়।